ai4bharat/Pralekha huggingface dataset:
రక్షణ మంత్రిత్వ శాఖ
భారతీయ నావికాదళ అతిపెద్ద యుద్ధ క్రీడ టిఆర్ఒపిఇఎక్స్  థియేటర్ స్థాయి కార్యాచరణ సంసిద్ధత విన్యాసం
దాదాపు నాలుగు నెలల కాలం, అంటే నవంబర్ 2022 నుంచి మార్చి 2023 వరకు సాగిన ఐఒఆర్ వ్యాప్తంగా సాగిన భారతీయ నావికాదళ ప్రధాన కార్యాచరణ స్థాయి 2023వ సంవత్సరపు టిఆర్ఒపిఇఎక్స్  విన్యాసాలు అరేబియా సముద్రంలో ముగిసాయి. ఈ మొత్తం విన్యాసాల నమూనాలో కోస్టల్ డిఫెన్స్ ఎక్సర్సైజ్  సీ విజిల్, ఆంఫీబియస్ ఎక్స్ర్సైజ్  ఎఎంపిహెచ్ఇఎక్స్ - ఆంఫెక్స్ ఉన్నాయి. మొత్తంగా ఈ విన్యాసాలలో భారతీయ సైన్యం, భారతీయ వాయుదళం, కోస్ట్ గార్డ్ పాలుపంచుకోవడం కనిపించింది.
అరేబియా సముద్రం, బంగాళాఖాతం సహా హిందూ మహాసముద్రమే విన్యాసాలకు కార్యాచరణ వేదికగా సాగాయి. ఈ విన్యాసాలు ఉత్తరం నుంచి దక్షిణానికి దాదాపు 4300 నాటికల్ మైళ్ళ, 35 డిగ్రీల దక్షిణ అక్షాఆంశం వరకు, 5000 నాటికల్ మైళ్ళ మేరకు పశ్చిమాన పర్షియన్ గల్ఫ్ నుండి తూర్పున ఉత్తర ఆస్ట్రేలియా తీరం వరకు 21 మిలియన్ చదరపు నాటికల్ మైళ్ళ విస్తీర్ణంలో సాగాయి. ట్రాపెక్స్ 23లో దాదాపు 70 భారతీయ నావికాదళ ఓడలు, ఆరు జలాంతర్గాములు, సుమారు 75 విమానాలు పాలుపంచుకున్నాయి.
ట్రాపెక్స్ 23 నవంబర్ 2022న ప్రారంభమైన భారతీయ నావికాదళ తీవ్ర కార్యాచరణ దశకు ముగింపు పలికాయి. అంతిమ ఉమ్మడి దశలో భాగంగా, ఇటీవలే ప్రారంభించిన దేశీయ ఎయిర్క్రాఫ్ట్ కారియర్ విక్రాంత్పై 06 మార్చి 2023న గౌరవనీయ రక్షణ మంత్రి ఒకపూర్తి రోజును గడిపారు. భారతీయ నావికాదళ కార్యాచరణ, భౌతిక సంసిద్ధతను ఆయన సమీక్షించారు. కాగా, నావికాదళం కార్యాచరణ విన్యాసాలను, దేశీయ ఎల్సిఎ డెక్ ఆపరే షన్లు, ప్రత్యక్ష ఆయుధాల కాల్పులు సహా పోరాట పటిమ వివిధ కోణాలను ప్రదర్శించింది. నౌకాదళాన్ని ఉద్దేశించి ప్రసంగిస్తూ భారతీయ నావికాదళం కార్యాచరణ సంసిద్ధతను ఆయన కొనియాడారు.నేటికాలంలో యుద్ధపోరాటాలను కొనసాగించడం కష్టమైన నేపథ్యంలో మన శత్రువుల యుద్ధ సామర్ధ్యాలకు విఘాతం కలిగించి, ఆర్థిక జీవనమార్గాలు కొనసాగేలా చూసేందుకు దేశం యావత్ నావికాదళంపై ఆధారపడుతుంది. సముద్ర ప్రాంతంలో భారతదేశ జాతీయ ప్రయోజనాలను పరిరక్షించడంలో భారత నావికాదళం పూర్తి సమర్ధవంతంగా ఉందని, భారత శాంతియుత ఉనికికి ముప్పు కలిగించే సంభావ్య శత్రువుల దుష్ట యోజనలను తిప్పికొట్టగలమనే హామీ ఇస్తుందని ఆయన పేర్కొన్నారు. మేక్ ఇన్ ఇండియా చొరవలో ముందంజంలో ఉండి ఆత్మనిర్భరత మార్గాన్ని పోరాటానికి సంసిద్ధతతో, విశ్వసనీయంగా, సమ్మిళితంగా, భవిష్యత్ ప్రమాణంగా వినియోగించుకుంటున్న భారత నావికాదళాన్ని గౌరవనీయ రక్షణమంత్రి అభినందించారు.
ఆర్థిక మంత్రిత్వ శాఖ
ఎంఎస్ఎంఈలకు ఉపశమనంగా గత 10 రోజుల్లో రూ.5,204 కోట్ల విలువైన ఆదాయపు పన్ను రిఫండ్స్: సీబీడీటీ
కోవిడ్-19 మహమ్మారి వ్యాప్తి నేపథ్యంలో ఏర్పడిన అసాధారణ పరిస్థితుల కారణంగా చేతిలో తగిన నిధులు లేక సూక్ష్మ, చిన్న, మధ్య తరహా పరిశ్రమల వారు ఇబ్బంది పడకుండా ఉండేలా కేంద్ర ప్రభుత్వం తీసుకున్న చర్యలు ఎంతో ఉపశమనం కల్పిస్తున్నాయి. కోవిడ్ నేపథ్యంలో ఎంఎస్ఎంఈల వారు తమ వ్యాపారాలను సజావుగా నిర్వహించుకొనేందుకు వేతన కోతలు, లేఆఫ్లను నివారించేందుకు వీలుగా ప్రత్యక్ష పన్నుల కేంద్రం బోర్డు గడిచిన
 చెందిన దాదాపు రూ.5,204 కోట్ల మేర ఆదాయపు పన్ను రిఫండ్స్ జరిపినట్టుగా సంస్థ తెలిపింది. దేశంలో కోవిడ్ -19 మహమ్మారి వ్యాప్తి పరిస్థితుల్లో పన్ను చెల్లింపుదారులకు సహాయపడటానికి 2020 ఏప్రిల్ 8 వ తేదీన ప్రభుత్వ రిఫండ్స్ వేగవంతం చేయాలన్న నిర్ణయం మేరకు ఆదాయపు పన్ను విభాగం ఇప్పటివరకు రూ.5 లక్షల లోపు విలువైన దాదాపు 14 లక్షల రిఫండ్స్ వేగంగా జరిపినట్టు సీబీడీటీ తెలిపింది. ఎంఎస్ఎంఈ రంగంలోని చిన్న వ్యాపారాలకు ఉపశమనం కలిగించడంపై దృష్టి సారించిన సీబీడీటీ సాధ్యమైనంత త్వరలో రూ.7,760 కోట్ల రూపాయల ఐటీ వాపసులను జారీ చేయనుంది. దాదాపు 1.74 లక్షల కేసులకు సంబంధించి పన్ను చెల్లింపుదారుల నుండి మేటి పన్ను డిమాండ్ల సయోధ్యకు సంబంధించి పలు స్పందనలు రావాల్సి ఉందని సీబీడీటీ మరోసారి తన అభ్యర్థనలో పునరుద్ఘాటించింది. దీనికి సంబంధించి సంబంధితులు వచ్చే ఏడు రోజుల లోపు స్పందించాలని కోరింది. ఇదే విషయమై సంబంధితులకు ఈ-మెయిల్ సందేశాలను కూడా పంపింది. వీటికి స్పందనలు త్వరగా లభిస్తే ఆదాయపు పన్ను రిఫండ్స్ త్వరగా ప్రాసెస్ చేయబడుతాయని సీబీడీటీ తెలిపింది. తమ ప్రతిస్పందనలను పన్ను చెల్లింపుదారుల www. incometax india efiling.gov.in వెబ్సైట్లో ఆన్లైన్ ఈ-ఫైలింగ్ ఖాతా ద్వారా కూడా అందించవచ్చని తెలిపింది.
గనుల మంత్రిత్వ శాఖ
ప్రతిపాదిత మైనింగ్ సంస్కరణలపై ప్రభుత్వానికి పెద్ద సంఖ్యలో సూచనలు అందాయి.
అక్రమ మైనింగ్ను చట్టబద్ధం చేసే ప్రతిపాదన లేదు. ఈ రోజు గనుల మంత్రిత్వ శాఖ ఈ విషయాన్ని స్పష్టం చేసింది. గనుల మంత్రిత్వ శాఖ, గనులు మరియు ఖనిజాల   చట్టం, 1957 లో ప్రతిపాదిత సంస్కరణలను, వివిధ కేంద్ర ప్రభుత్వ మంత్రిత్వ శాఖలు / విభాగాలు మరియు రాష్ట్ర ప్రభుత్వాల నుండి విమర్శలు / సలహాల కోసం పంపిణీ చేసింది.
దీనితో పాటు, ప్రతిపాదిత సంస్కరణలకు విస్తృత ప్రచారం కపించడానికీ, చట్టం ఖరారు చేసే ముందు సంప్రదింపులు చేయాలనే విధానం ప్రకారం, మంత్రిత్వ శాఖ 24.08.2020 తేదీ నాటి నోటీసుతో పాటు గనుల మంత్రిత్వ శాఖ వెబ్ సైట్ లో ప్రతిపాదనల నిబంధనలను వివరించే ఒక నోటీసును, సాధారణ ప్రజలు, గనుల పరిశ్రమ, భాగస్వాములు, పరిశ్రమ సంఘాలతో పాటు ఇతర వ్యక్తులు మరియు సంస్థల నుండి విమర్శలు, సలహాలను కోరడం కోసం అందుబాటులో ఉంచింది.
ప్రజలతో సంప్రదించాలనే ఉద్దేశ్యంతో రూపొందించిన నోటీసుకు ప్రతిస్పందనగా ప్రతిపాదిత సంస్కరణలపై పెద్ద సంఖ్యలో వ్యాఖ్యలు / సూచనలు మంత్రిత్వ శాఖకు వచ్చాయి, ఇప్పుడు వీటిని వివరంగా పరిశీలిస్తున్నారు.
ఖనిజ రంగంలో ప్రైవేటు పెట్టుబడులను పెంపొందించడానికీ, గనుల రంగంలో సంస్కరణలను తీసుకురావడానికీ, ఆత్మ నిర్భర్ భారత్ పథకం కింద 2020 మే నెల, 16వ తేదీన కేంద్ర ఆర్థిక మంత్రి ఒక ప్రకటన చేశారు. ఆ ప్రకటనలను అమలు చేయడానికి, గనుల మంత్రిత్వ శాఖ, గనులు మరియు ఖనిజాల   చట్టం, 1957 కు శాసన పరమైన సవరణలను ప్రతిపాదించింది. వృద్ధి మరియు ఉపాధి తరాలను వేగవంతం చేయడం మరియు కోవిడ్-19 మహమ్మారి యొక్క మందగించే ప్రభావాన్ని పరిగణనలోకి తీసుకొని ఆర్థిక వృద్ధిని ఉత్తేజపరిచే లక్ష్యంతో ఖనిజ రంగంలో ఈ నిర్మాణాత్మక సంస్కరణలను చేపట్టడం కోసం, ఈ సవరణలను ప్రతిపాదించడం జరిగింది.
ఈ ప్రతిపాదనల్లో  ఖనిజ బ్లాకుల వేలం కోసం అన్వేషణ నిబంధనలను పునర్నిర్వచించడం ద్వారా ఖనిజ ఉత్పత్తి మరియు ఉపాధి ఉత్పత్తిని పెంచడం మరియు అన్వేషణ నుండి ఉత్పత్తికి ఎటువంటి అడ్డంకులు లేకుండా చూడడం  ఖనిజ వనరుల కేటాయింపు కోసం వేలం మాత్రమే నిర్వహించి, వారసత్వ సమస్యలను పరిష్కరించడం;  క్యాప్టివ్ మరియు క్యాప్టివ్ కాని గనుల మధ్య వ్యత్యాసాన్ని తొలగించడం;  పారదర్శక జాతీయ ఖనిజ సూచికను అభివృద్ధి చేయడం; మొదలైన అంశాలు ఉన్నాయి.
ప్రధాన మంత్రి కార్యాలయం
భారతదేశం కొత్త వ్యూహాత్మక శక్తిగా అవతరించింది .. ప్రధానమంత్రి శ్రీ నరేంద్ర మోదీ
సరిహద్దులు గతంలో కంటే మరింత సురక్షితంగా ఉన్నాయి .. ప్రధానమంత్రి శ్రీ నరేంద్ర మోదీ
" సాయుధ దళాలను ఆధునీకరించి భవిష్యత్తు సవాళ్లను ఎదుర్కోడానికి శక్తివంతంగా తీర్చిదిద్దేందుకు ప్రభుత్వం అత్యధిక ప్రాధాన్యత ఇస్తోంది.. ప్రధానమంత్రి శ్రీ నరేంద్ర మోదీ
ఎర్రకోట నుంచి చేసిన స్వాతంత్ర్య దినోత్సవ ప్రసంగం సందర్భంగా ప్రకటించిన ప్రధానమంత్రి
"ఇటీవలి సంవత్సరాలలో భారతదేశం కొత్త వ్యూహాత్మక శక్తిగా అవతరించింది. నేడు మన సరిహద్దులు గతంలో కంటే మరింత సురక్షితంగా ఉన్నాయి" అని ప్రధానమంత్రి శ్రీ నరేంద్ర మోదీ అన్నారు. 77వ స్వాతంత్ర్య దినోత్సవం సందర్భంగా ఢిల్లీలోని చారిత్రాత్మక ఎర్రకోట ప్రాకారాల నుండి దేశాన్ని ఉద్దేశించి ప్రధాన మంత్రి శ్రీ నరేంద్ర మోదీ ఈరోజు ప్రసంగించారు. ప్రపంచ స్థాయిలో భద్రతా పరంగా నెలకొన్న పరిస్థితిని దృష్టిలో ఉంచుకుని జాతీయ భద్రత పరిరక్షణకు ప్రభుత్వం అత్యధిక ప్రాధాన్యత ఇస్తుందని శ్రీ మోదీ స్పష్టం చేశారు. సాయుధ బలగాల ఆధునీకరణకు అనేక సైనిక సంస్కరణలుఅమలు జరుగుతున్నాయన్నారు. భవిష్యత్తులో ఎదురయ్యే సవాళ్ళను ఎదుర్కోవడానికి సాయుధ బలగాలను పటిష్టం చేసి యుద్ధానికి సిద్ధం చేస్తున్నామని ప్రధానమంత్రి ప్రకటించారు.
ఉగ్రవాదుల దాడులు గణనీయంగా తగ్గుముఖం పట్టడంతో ఈ రోజు దేశ ప్రజలు సురక్షితంగా ఉన్నారని ప్రధాని ఉద్ఘాటించారు. దేశం శాంతియుతంగా, భద్రంగా ఉన్నప్పుడు మాత్రమే కొత్త అభివృద్ధి లక్ష్యాలు నెరవేరుతాయని చెప్పారు.
ప్రభుత్వం అధికారంలోకి వచ్చిన వెంటనే అమలు చేసిన డిఫెన్స్ పెన్షనర్ల చిరకాల డిమాండ్ అయిన వన్ ర్యాంక్ వన్ పెన్షన్ పథకాన్ని కూడా ప్రధాని ప్రస్తావించారు. “వన్ ర్యాంక్ వన్ పెన్షన్ అనేది మన దేశ సైనికులకు దేశం ఇచ్చిన గౌరవం. అధికారంలోకి రాగానే పథకాన్ని అమలు చేయడానికి ప్రభుత్వం చర్యలు అమలు చేసింది. పథకం వల్ల .70,000 కోట్ల రూపాయలు మాజీ సైనికులు, వారి కుటుంబాలకు ఈ రోజు చేరాయి." అని ప్రధానమంత్రి తెలిపారు. ”అన్నారాయన.
దేశ సరిహద్దుల రక్షణ కోసం సరిహద్దుల్లో విధులు నిర్వర్తిస్తున్న సాయుధ దళాల సిబ్బందికి ప్రధాని స్వాతంత్ర్య దినోత్సవ శుభాకాంక్షలు తెలిపారు.
ఆర్థిక మంత్రిత్వ శాఖ
పంజాబ్ లో దాడులు నిర్వహించిన ఆదాయం పన్ను శాఖ
పంజాబ్ కేంద్రంగా పనిచేస్తున్న రెండు సంస్థలపై ఆదాయం పన్ను శాఖ అధికారులు దాడులు చేసి సోదాలు నిర్వహించారు.
సైకిళ్ళ వ్యాపారంలో ఉన్న ఒక సంస్థపై 21.10.2021న దాడులు ప్రారంభం అయ్యాయి. తమ సంస్థ మధ్యలో వ్యాపార లావాదేవీలు జరిగినట్టు చూపించి సంస్థ తప్పుడు లెక్కలు చూపిందని అధికారులు గుర్తించారు. లావాదేవీలను నగదు రూపంలో ఎక్కువగా సాగిస్తున్న ఈ సంస్థ తన వ్యాపారాన్ని పూర్తిగా లెక్కల్లో చూపలేదు.సదరు సంస్థ ఒక ఏడాది కాలంలో దాదాపు 90 కోట్ల రూపాయల వ్యాపారాన్ని లెక్కల్లో చూపలేదని తెలియజేసే పత్రాలను అధికారులు స్వాధీనం చేసుకున్నారు. తుక్కు వ్యాపారానికి సంబంధించి అక్రమాలకు పాల్పడినట్టు అధికారులు గుర్తించారు. దీనికి సంబంధించిన పత్రాలను కూడా అధికారులు గుర్తించి స్వాధీనం చేసుకున్నారు. సంస్థ సభ్యులు స్థిరాస్తి రంగంలో భారీగా పెట్టుబడులు పెట్టినట్లు సోదాల్లో వెల్లడి అయింది.
ఆదాయం పన్ను అధికారులు నిర్వహించిన దాడులు సోదాల్లో లెక్కల్లో చూపని దాదాపు 150 కోట్ల ఆదాయ వివరాలు వెలుగు చూశాయి. లెక్కల్లో చూపని 2.25 కోట్ల రూపాయల నగదు, రెండు కోట్ల రూపాయల విలువ చేసే బంగారాన్ని అధికారులు స్వాధీనం చేసుకోవడం జరిగింది.
జలంధర్ కేంద్రంగా విద్యార్థులకు స్టడీ వీసాలు, ఇమ్మిగ్రేషన్ సేవలను అందిస్తున్న మరో సంస్థ పై ఆదాయం పన్ను శాఖ అధికారులు దాడులు చేసి సోదాలు నిర్వహించారు. ఇవి 18.10.2010 న జరిగాయి. విద్యార్థి విద్య కోసం వెళ్లాలని ఎంచుకున్న దేశాన్ని దృష్టిలో ఉంచుకుని ఈ సంస్థ ఒకో విద్యార్థి నుంచి 10 నుంచి 15 లక్షల రూపాయల వరకు వసూలు చేస్తోంది. గత అయిదు సంవత్సరాలుగా ఈ సంస్థ కార్యకలాపాలు నగదు రూపంలో జరిగాయి. దీని విలువ 200 కోట్ల రూపాయల వరకు ఉంటుంది. ఫీజులను సంస్థ ఉద్యోగుల ఖాతాలలో జమ చేసి తరువాత దానిని నగదుగా మార్చుకోవడం ద్వారా సంస్థ అక్రమాలకు పాల్పడినట్టు అధికారులు గుర్తించారు. ఆదాయంపై వచ్చిన లాభాలను సంస్థ తన ఆదాయ పన్ను రిటర్నులలో చూపించలేదని అధికారులు గుర్తించారు. విదేశీ విశ్వవిద్యాలయాల నుంచి కమిషన్ రూపంలో అందిన మొత్తాన్ని మాత్రమే సంస్థ ఆదాయం పన్ను రిటర్నులలో జమలుగా చూపించింది.
సోదాల్లో అధికారులు లెక్కలు చూపని 40 కోట్ల రూపాయల ఆదాయాన్ని గుర్తించారు. లెక్కలు లేని 20 లక్షల నగదు, 33 లక్షల రూపాయల విలువ చేసే ఆభరణాలను అధికారులు స్వాధీనం చేసుకున్నారు.
రెండు సంస్థలపై అధికారులు దర్యాప్తు కొనసాగిస్తున్నారు.
రక్షణ మంత్రిత్వ శాఖ
ఆపరేషన్ సముద్ర సేతుii లో భాగంగా కోవిడ్ సహాయ సామగ్రితో ముంబయి చేరిన ఐఎన్ఎస్ త్రికంద్
సముద్ర సేతుII లో భాగంగా ఖతార్ నుంచి కోవిడ్ సహాయ సామగ్రితో ఐఎన్ఎస్ త్రికంద్ ఈ రోజు  ముంబయి చేరుకుంది. ఐఎన్ఎస్ త్రికంద్ రెండు లిక్విడ్ మెడికల్ ఆక్సిజన్  కంటైనర్లను ఒక్కొక్కటి 20 ఎమ్టి, 100 ఆక్సిజన్ సిలిండర్లను తీసుకువచ్చింది.
ఒకవైపు భారత నౌకాదళ నౌకలు దేశంలో కోవిడ్ నివారణకు అవసరమైన వైద్య సామాగ్రిని తీసుకువస్తూ మరోవైపు తౌక్తా తుఫాను ప్రభావంతో మునిగిపోయిన ఓడియేలో మునిగిపోయిన పి 305 బార్జ్ లో చిక్కుకుపోయిన వారిని రక్షించే ప్రయత్నాల్లో ఉన్నాయి. భారత నౌదా దళ యుద్ధ నౌకలు టెగ్, బెట్వా, సుభద్ర, మకార్, తారాసా మరియు 07 ఐస్వి లతో పాటు నావికాదళ హెలికాప్టర్లు మరియు విమానాలు పశ్చిమ తీరంలో సహాయ కార్యక్రమాలను నిర్వహిస్తున్నాయి.
పెట్రోలియం- సహజ వాయువుల మంత్రిత్వ శాఖ
ఎల్పిజి సిలిండర్ ధరను రూ. 200/ తగ్గించాలని నిర్ణయించిన ప్రధానమంత్రి
వినియోగదారులందరికీ  ప్రయోజనం
ప్రధాన మంత్రి ఉజ్వల యోజన వినియోగదారులకు సబ్సిడీగా రూ. 200/ ఖాతాల్లో జమ
75 లక్షల అదనపు ఉజ్వల కనెక్షన్లు మంజూరు చేయాలని నిర్ణయించిన ప్రభుత్వం
10.35 కోట్లకు చేరనున్న పీఎంయూవై లబ్ధిదారుల సంఖ్య
దేశవ్యాప్తంగా ప్రజలకు ఉపశమనం కలిగించే విధంగా ప్రధానమంత్రి నాయకత్వంలో కేంద్ర ప్రభుత్వం . వంట గ్యాస్ ధరలు గణనీయంగా తగ్గించాలని నిర్ణయించింది. 30.08.2023 నుంచి తగ్గినా ధరలు అమలులోకి వస్తాయి. దేశవ్యాప్తంగా అన్ని మార్కెట్లలో 14.2 కేజీల ఎల్పిజి సిలిండర్ ధర రూ.200 తగ్గుతుంది. ఉదాహరణకు, ప్రభుత్వ నిర్ణయం వల్ల ఢిల్లీలో 14.2 కిలోల సిలిండర్ ధర రూ.1103 నుంచి రూ.903 కి తగ్గుతుంది. . రక్షా బంధన్ సందర్భంగా దేశంలో కోట్లాది మంది సోదరీమణులకు తానూ ఇస్తున్న బహుమతి అని ప్రధాని నరేంద్ర మోదీ పేర్కొన్నారు. . ప్రజల జీవన ప్రమాణాలను మెరుగుపరచడానికి, పేద, మధ్యతరగతి ప్రజలకు ప్రయోజనం కలిగించడానికి తమ ప్రభుత్వం ఎల్లప్పుడూ సాధ్యమైన చర్యలు అమలు చేస్తుందని శ్రీ నరేంద్ర మోదీ ప్రకటించారు.
పీఎంయూవై ప్రస్తుతం ఇస్తున్న రూ. 200 సబ్సిడీకి అదనంగా ధర తగ్గింపు ఉంటుంది. ప్రభుత్వం ఇస్తున్న సబ్సిడీ కొనసాగుతుంది. ఈ తగ్గింపు తర్వాత ఢిల్లీలో వాస్తవ సిలిండర్ ధర రూ.703 గా ఉంటుంది.
దేశంలో 9.6 కోతల మంది పీఎంయూవై ద్వారా లబ్ధి పొందుతున్నారు. దేశంలో ఎల్పీజీ వినియోగదారుల సంఖ్య 31 కోట్లకు మించి ఉంది. ప్రభుత్వ నిర్ణయం వల్ల ఎల్పీజీ వినియోగదారులందరికీ ప్రయోజనం కలుగుతుంది. . పెండింగ్లో ఉన్న పీఎంయూవై దరఖాస్తులను పరిష్కరించడానికి, అర్హత ఉన్న అన్ని కుటుంబాలకు డిపాజిట్ లేకుండా ఎల్పీజీ కనెక్షన్ని అందించడానికి,ఎల్పీజీ కనెక్షన్ లేని పేద కుటుంబాలకు చెందిన దాదాపు 75 లక్షల మంది మహిళలకు పీఎంయూవై కింద ఎల్పీజీ కనెక్షన్లు ఇవ్వాలని ప్రభుత్వం నిర్ణయించింది. ప్రభుత్వ నిర్ణయం వల్ల పీఎంయూవై లబ్ధిదారుల సంఖ్య 9.6 కోట్ల నుంచి 10.35 కోట్లకుపెరుగుతుంది.
ప్రజలపై ఆర్థిక భారాన్ని తగ్గించి, కుటుంబ సంక్షేమానికి సహకారం అందించడానికి అమలు చేస్తున్న చర్యల్లో భాగంగా ఎల్పీజీ సిలిండర్ ధర తగ్గించాలని ప్రభుత్వం నిరాయించింది.
. వంట గ్యాస్ ధరలు తగ్గించి ప్రజా సంక్షేమానికి తాను ఇస్తున్న ప్రాధాన్యతను కేంద్ర ప్రభుత్వం మరోసారి చాటి చెప్పింది.ప్రభుత్వ నిర్ణయం వల్ల సహేతుకమైన ధరలకు అవసరమైన వస్తువులుప్రజలకు అందుబాటులోకి వస్తాయి.
ప్రభుత్వ నిర్ణయం పట్ల పెట్రోలియం సహజవాయువు మంత్రి హర్దీప్ సింగ్ పూరి హర్షం వ్యక్తం చేశారు. " నెలవారీ ఖర్చులు చేయడంలో ప్రజలు ఎదుర్కొంటున్న సమస్యలు ప్రభుత్వానికి తెలుసు. ప్రజలు సమస్యలను ప్రభుత్వం అర్ధం చేసుకుంది. . వంట గ్యాస్ ధరలు తగ్గించడం వల్ల కుటుంబాలు, వ్యక్తులకు ప్రత్యక్ష ఉపశమనం కలుగుతుంది. . అవసరమైన వస్తువులు సరసమైన ధరలకు లభించేలా చూసేందుకు ప్రభుత్వం ప్రాధాన్యత ఇస్తుంది" అని మంత్రి అన్నారు.
వంట గ్యాస్ ధరల తగ్గింపు సమాజంలో అన్ని రంగాలపై సానుకూల ప్రభావం చూపుతుందని భావిస్తున్నారు. ప్రభుత్వం తీసుకున్న నిర్ణయంతో ఖర్చు తగ్గుతుంది అని నిపుణులు పేర్కొన్నారు. ఆదా అయిన మొత్తాన్ని ఇతర అవసరాలకు వినియోగించడానికి వీలవుతుంది. .
ప్రజలపై ఆర్థిక భారాన్ని తగ్గించడానికి ప్రభుత్వం అనేక చర్యలు తీసుకుంటోంది. వంట గ్యాస్ ధర తగ్గించిన ప్రభుత్వం ప్రజల అవసరాలకు అత్యధిక ప్రాధాన్యత లభిస్తుందని మరోసారి రుజువు చేసింది. ప్రజల సంక్షేమంపట్ల ప్రభుత్వ అంకితభావానికి ఇది నిదర్శనం.
ఆరోగ్య, కుటుంబ సంక్షేమ మంత్రిత్వ శాఖ
సిఒవిఐడి-19 కి సంబంధించిన తాజా సమాచారం:
ఆరోగ్య మంత్రిత్వ శాఖ యొక్క నకిలీ ఒ.ఎమ్. తాలూకు యథార్థాన్ని రూఢిపరచడమవుతోంది
ఆరోగ్యం మరియు కుటుంబ సంక్షేమ మంత్రిత్వ శాఖ వద్ద నుండి ఒక నకిలీ ఒ.ఎమ్. ఈ రోజు న చక్కర్లు కొడుతోంది. ఈ నకిలీ ఒ.ఎమ్. ‘‘రాష్ట్రాల
కు సెలవులు ప్రకటించడానికి సంబంధించిన స్పష్టీకరణ’’ అంశానికి సంబంధించినది.
ఈ నకిలీ ఎమ్.ఒ. 2020వ సంవత్సరం మార్చి నెల 13వ తేదీ నాటిది గా ఉంది.
పైన ప్రస్తావించినటువంటి ఒ.ఎమ్. నకిలీదని, దీనిని ఆరోగ్యం మరియు కుటుంబ సంక్షేమ మంత్రిత్వ శాఖ జారీ చేయలేదు
అని వివరించడమైంది.
ఇప్పటి చట్టం ప్రకారం తగిన చర్య ను మొదలుపెట్టడమైందని కూడా ఆరోగ్య మంత్రిత్వ శాఖ తెలిపింది.(Visitor Counter : 152
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 198.51 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,22,335
మొత్తం కేసుల్లో క్రియాశీల కేసులు 0.28%
ప్రస్తుత రికవరీ రేటు 98.51%
గత 24 గంటల్లో 15,899 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,37,876 కు పెరిగింది.
గత 24 గంటల్లో 18,815 కొత్త కేసులు నమోదయ్యాయి.
రోజువారీ పాజిటివిటీ రేటు 4.96%
వారపు పాజిటివిటీ రేటు 4.09%
గత 24 గంటల్లో చేసిన 3,79,470 కొవిడ్ పరీక్షలతో కలిపి ఇప్పటివరకు 86.57 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
దూరదర్శన్ న్యూస్ లో శాసనసభ ఎన్నికల ఫలితాల ప్రత్యక్షప్రసారం
క్షేత్రస్థాయినుంచి ఎప్పటికప్పుడు సాధికారిక తాజాసమాచారం
5 రాష్ట్రాల శాసనసభ ఎన్నికలకు సంబంధించిన ఫలితాలను ప్రజలు తెలుసుకునేందుకు ఆతృతతో ఉన్న దృష్ట్యా ప్రసార భారతికి చెందిన ప్రజా ప్రసార వ్యవస్థ అయిన డిడిన్యూస్, ఆలిండియా రేడియో న్యూస్లు 2022 మార్చి 10 వ తేదీన నిమిష నిమిషానికి ఓట్ల లెక్కింపు ఫలితాలను ప్రజలకు అందించేందుకు ఏర్పాట్లు చేశాయి.
విస్తృత క్షేత్రస్థాయి రిపోర్టర్లు, స్ట్రింగర్ల నెట్ వర్క్ ద్వారా కచ్చితమైన, వాస్తవాలను సరిచూసుకుని ఎప్పటికప్పుడు ఓట్ల లెక్కింపు గణాంకాలను అందించేందుకు ఏర్పాట్లు జరిగాయి. డిడి న్యూస్ అత్యంత కచ్చితమైన రియల్టైమ్ వార్తలను ఈ పై 5 రాష్ట్రాలనుంచి అందించనుంది. రాజకీయ నిపుణులు, సెఫాలజిస్టులు డిడి న్యూస్ షో జనాదేశ్ ప్రత్యక్ష ప్రసారంలో ఓట్ల లెక్కింపు గణాంకాలను ఉదయం 7 గంటల తర్వాతనుంచి వచ్చే సమాచారాన్ని విశ్లేషించనున్నారు.
లైవ్ డాటా హబ్ క్షేత్రస్థాయి బృందాలు పంపిన సమాచారంతో డిడి న్యూస్ ప్రతి సెకను తాజా సమాచారం అందించనుంది. డిడి న్యూస్ ఛానల్ బృందాలు ఎన్నికల కౌంటింగ్ జరుగుతున్న 5 రాష్ట్రాల నుంచి ఈ డాటా హబ్కు అను క్షణం సమాచారం పంపనున్నారు.ఆ వెంటనే ఆ సమాచారాన్ని ఎప్పటికప్పుడు విశ్లేషించనున్నారు. లైవ్ లో వచ్చే సమాచారం, ఆధిక్యాలు, ఫలితాలను ప్రతినిమిషం, ప్రతి సెకను అప్ డేట్ చేస్తారు. దీనికి తోడు 3 డి గ్రాఫిక్ మద్దతుతో వీక్షకులు కౌంటింగ్, ఫలితాల సరళిని సులభంగా అర్థం చేసుకోవడానికి వీలు కలుగుతుంది.
దూరదర్శన్ న్యూస్ ఛానల్ రిపోర్టింగ్ లో క్షేత్రస్థాయి సమాచారం లైవ్ కవరేజ్ తోపాటు, స్టుడియోలో రాజకీయ విశ్లేషకులు, రాజకీయనాయకులతో చర్చలు ఉంటాయి.
దూరదర్శన్ కు చెందిన ప్రాంతీయ వార్తా విభాగాలు ఎన్నికలు జరిగిన 5 రాష్ట్రాలైన ఉత్తరప్రదేశ్, ఉత్తరాఖండ్, పంజాబ్, మణిపూర్, గోవా రాష్ట్రాలకు సంబంధించి ఉదయం 7 గంటలనుండి ప్రత్యేక కార్యక్రమాలను, లైవ్ షోలను ప్రసారం చేస్తుంది. ఈ కార్యక్రమాలు ఎప్పటికప్పుడు కౌంటింగ్ సరళి, ఫలితాలను తెలియజేయడంతో పాటు ప్రముఖ రాజకీయ నిపుణులు, రాజకీయ నాయకుల విశ్లేషణలను ప్రసారం చేస్తుంది.
ఆలిండియా రేడియో న్యూస్ నెట్ వర్క్ ఎప్పటికప్పుడు సాధికారిక తాజా సమాచారాన్ని మార్చి 10 వతేదిన 5 రాష్ట్రాల ఓట్ల లెక్కింపు సందర్భంగా అందించేందుకు ఏర్పాట్లు చేసింది. దేశంలోనే అతిపెద్ద రేడియో నెట్ వర్క్ కలిగిన ఆలిండియా రేడియో మార్చి 10 వ తేదీన ఉదయ 9 గంటలనుంచి ఎన్నికల ఫలితాలపై ప్రత్యేక బులిటన్లను ప్రసారం చేయనుంది. ఈ కార్యక్రమాలు ఎఐఆర్ ఎఫ్ ఎం గోల్డ్ 100.1 ఎం.హెచ్.జెడ్ పైన, ఎఫ్.ఎం రెయిన్ బో నెట్వర్క్ పైన, వివిధభారతి, ఆలిండియా రేడియో కు చెందిన ఇతర స్థానిక ఛానళ్లపైన వినవచ్చు. ఈ ప్రసారాలు ఎఐఆర్ యూ ట్యూబ్ ఛానల్ https://www.youtube.com/NEWSONAIROFFICIAL ద్వారా ప్రజలకు అందుతాయి.
మొత్తం ఐదు రాష్ట్రాలకు చెందిన ఆలిండియా రేడియో కరస్పాండెంట్లు కౌంటింగ్ కు సంబంధించి తాజా ప్రత్యక్ష ప్రసారాలను అందిస్తారు. స్టూడియోలలోని నిపుణులు ఫలితాలపై సమగ్ర మైన ,లోతైన విశ్లేషణను అందిస్తారు.
ప్రత్యేక ఎన్నికల బులెటిన్లతో పాటు, రాత్రి 7:20 నుండి 8 గంటల వరకు ప్రత్యక్ష చర్చ ప్రసారమవుతుంది. 5 రాష్ట్రాల నిపుణులతో ప్రత్యేక రేడియో బ్రిడ్జ్ కార్యక్రమం రాత్రి 9:15 నుండి 10 గంటల వరకు ప్రసారం చేస్తారు.
దేశవ్యాప్తంగా ఉన్న ఆలిండియా రేడియోకి చెందిన అన్ని 46 ప్రాంతీయ వార్తా విభాగాలు తమ తమ రాష్ట్రాల ప్రాంతీయ భాషలలో ప్రత్యేక కార్యక్రమాలు , వార్తల బులెటిన్లను ప్రసారం చేస్తాయి. ఎఫ్ ఎం గోల్డ్, ఎఫ్.ఎం రెయిన్బో, వివిధ్ భారతి , ఆలిండియా రేడియో ఇతర స్థానిక ఛానెల్ల వంటి వాటి ద్వారా దేశవ్యాప్తంగా గంటకు ఒకసారి వార్తా బులెటిన్లు అందుబాటులో ఉంటాయి.
విద్యుత్తు మంత్రిత్వ శాఖ
ప్రపంచ పర్యావరణ దినోత్సవ వేడుకలను జరుపుకున్న ఎన్హెచ్పిసి
విద్యుత్ మంత్రిత్వ శాఖ పరిధిలోని ప్రముఖ జలవిద్యుత్ కంపెనీ ఎన్హెచ్పిసి ఇండియా 5జూన్, 2021న ఫరీదాబాద్లోని ఎన్హెచ్పిసి రెసిడెన్షియల్ కాలనీలో గొప్ప ఉత్తేజం, ఉత్సాహంతో ప్రపంచ పర్యావరణ దినోత్సవ వేడుకను నిర్వహించింది.
వేడుకల సందర్భంగా వివిధ ఫల, ఛాయను ఇచ్చే రావి, అశోక, మామిడి, సీతాఫలం, నేరేడు, సపోటా, బత్తాయి, నిమ్మ, జామ వంటి 60 మొక్కలను ఎన్హెచ్పిసి కాలనీలో నాటారు. ప్రపంచ పర్యావరణ దినోత్సవ ఇతివృత్తమైన ప్రకృతితో సంబంధాన్ని పునరుద్ధరంచుకోవడం అన్న అంశానికి అనుగుణంగా కాలనీవ్యాప్తంగా చెట్ల పై ఉన్న పక్షి గూళ్ళు, ఉడత గూళ్ళను ఏర్పాటు చేశారు. ఈ పక్షి గూళ్ళు పక్షులకు సరైన ఆవాసాన్ని, భద్రతను ఇవ్వడమే కాక వాటి సంఖ్య పెరిగేందుకు తోడ్పడతాయి. పర్యావరణ పరిరక్షణ, పర్యావరణ అనుకూల పదార్ధాలైన పర్యావరణానుకూల పళ్ళు, కాయగూరలు, విత్తనాలు, పెన్సిళ్ళు, వెదురు బొగ్గుతో చేసిన టూత్ బ్రష్లను ఎన్హెచ్పిసి ఉద్యోగుల పిల్లలకు పంపిణీ చేశారు. ప్రాంతీయ కార్యాలయాల వద్ద ఎన్హెచ్పిసి కార్యకలాపాలు సాగించే స్థలాలలో, విద్యుత్ స్టేషన్లు, ప్రాజెక్టుల వద్ద ప్రపంచ పర్యావరణ దినోత్సవం 2021 సందర్భంగా భారీ స్థాయిలో మొక్కలు నాటే కార్యక్రమాన్ని నిర్వహించారు. కోవిడ్-19 మహమ్మారి కాలంలో సోషల్ డిస్టెన్సింగ్తో పాటుగా అన్ని భద్రతా జాగ్రత్తలను అనుసరిస్తూ పరిమిత సంఖ్య ఉద్యోగులతో ఈ వేడుకలను నిర్వహించారు.
రక్షణ మంత్రిత్వ శాఖ
అరుషాలో భారత్-టాంజానియా మధ్య ఉమ్మడి రక్షణ సహకార కమిటీ 2వ సమావేశం
భారతదేశం-టాంజానియా మధ్య ఉమ్మడి రక్షణ సహకార కమిటీ  రెండో సమావేశం ఈ నెల 28 & 29 తేదీల్లో అరుషాలో జరిగింది. సంయుక్త కార్యదర్శి శ్రీ అమితాబ్ ప్రసాద్ నేతృత్వంలో, టాంజానియాలో పర్యటించిన భారత ప్రతినిధి బృందంలో రక్షణ మంత్రిత్వ శాఖ, సాయుధ దళాల సీనియర్ అధికారులు ఉన్నారు. టాంజానియాలో భారత హైకమిషనర్ శ్రీ బినయ్ ఎస్ ప్రధాన్ కూడా ఈ సమావేశానికి హాజరయ్యారు.
హిందూ మహా సముద్ర ప్రాంతంలో భద్రత పెంచే విషయంలో రెండు దేశాల పరస్పర సహకారంపై ఈ సమావేశంలో చర్చించారు. భారత రక్షణ పరికరాల తయారీ రంగంలో పెరుగుతున్న నైపుణ్యాన్ని భారత ప్రతినిధి బృందం ప్రత్యేకంగా చెప్పింది, మిత్ర దేశాలకు వాటిని ఎగుమతి చేయగలమన్న ఆశాభావం వ్యక్తం చేసింది. రెండు దేశాల రక్షణ సహకారం విషయంలో ఐదేళ్ల ప్రణాళికకు ఇరు వర్గాలు అంగీకరించాయి. సముద్ర రంగ సహకారం కోసం ఆధునిక శిక్షణ & సామర్థ్య పెంపుదల, మౌలిక సదుపాయాల నిర్మాణం, రక్షణ పరికరాలు & సాంకేతికతలో సహకారం వంటివి ఈ ప్రణాళికలో ఉంటాయి.
భారత ప్రతినిధి బృందంతో పాటు డిఫెన్స్ పీఎస్యుల ప్రతినిధులు కూడా ఉన్నారు. జేడీసీసీ సమావేశం సందర్భంగా టాంజానియా సాయుధ బలగాలకు చెందిన వివిధ వర్గాలతో సమావేశాలు నిర్వహించారు.
బలమైన సామర్థ్య నిర్మాణం, అభివృద్ధి భాగస్వామ్యం ద్వారా టాంజానియాతో సన్నిహిత, స్నేహపూర్వక బంధాన్ని భారతదేశం పంచుకుంటోంది. జేడీసీసీ సమావేశంలో పాల్గొనడానికి భారత ప్రతినిధి బృందం టాంజానియాలో చేపట్టిన పర్యటన, ఆ దేశంతో రక్షణ రంగ బంధాన్ని మరింత బలోపేతం చేస్తుందని భావిస్తున్నారు.
ఆయుష్
కోవిడ్-19 మహమ్మారి చికిత్స ఔషధానికి సంబంధించి పతంజలి ఆయుర్వేద్ సంస్థ వాదనలపై ఆయుష్ మంత్రిత్వ శాఖ ప్రకటన
కోవిడ్-19 మహమ్మారి చికిత్స నిమిత్తం హరిద్వార్  కేంద్రంగా పని చేస్తున్న పతంజలి ఆయుర్వేద్ లిమిటెడ్ అభివృద్ధి చేసిన ఆయుర్వేద ఔషధం గురించి ఇటీవల మీడియాలో వెలువడుతున్న వార్తల పట్ల ఆయుష్ మంత్రిత్వ శాఖ స్పందించింది. సంస్థ పేర్కొంటున్న ఆయా వాస్తవాలు మరియు పేర్కొన్న శాస్త్రీయ అధ్యయనపు వివరాలను గురించి తమ మంత్రిత్వ శాఖకు తెలియదని ప్రకటించింది.
కోవిడ్-19 వ్యాప్తి నేపథ్యంలో ఆయుర్వేద ఔషధాలతో సహా వివిధ ఇతరాలకు సంబంధించి ప్రకటనలు చేయడం, అకస్మాత్తుగా వ్యాపింపచేయడం ఔషధాలు మరియు మ్యాజిక్ రెమెడీస్  చట్టం, 1954' మరియు దానిలోని నియమాలు, మరియు కేంద్ర ప్రభుత్వం జారీ చేసిన ఆదేశాల ప్రకారం నియంత్రించబడుతున్నాయని దీనికి సంబంధించి ఆయుర్వేద ఔషధ తయారీ సంస్థకు సమాచారం ఇచ్చినట్టు ఆయూష్ శాఖ తెలిపింది. కోవిడ్ -19 పై ఆయూష్ జోక్యంతో కూడిన మందుల పరిశోధనలతో పాటు అధ్యయనాలు చేపట్టాల్సిన విధానాల్ని పేర్కొంటూ ఏప్రిల్ 21వ తేదీన మంత్రిత్వ శాఖ గెజిట్ నోటిఫికేషన్ నెం. L.11011 / 8/2020 / AS ను విడుదల చేసింది.
వీలైనంత త్వరగా వివరాలివ్వండి వార్తలలో వాస్తవాలను తమ మంత్రిత్వ శాఖకు తెలిసేలా చేయడానికి మరియు వాదనల ధ్రువీకరణకు, పతంజలి ఆయుర్వేద్ సంస్థ కోవిడ్ -19 చికిత్స కోసం క్లయిమ్ చేస్తున్న ఔషధం పేరు మరియు కూర్పులో వాడిన వివిధ ఔషధాల వివరాలను వీలైనంత త్వరగా అందించాలని సర్కారు కోరింది; పరిశోధనపు అధ్యయనాలు ఏయే ప్రాంతాలు, ఆసుపత్రులలో జరిపారు. ప్రోటోకాల్, నమూనా పరిమాణం, ఇన్స్టిట్యూషనల్ ఎథిక్స్ కమిటీ క్లియరెన్స్, సీటీఆర్ఐ రిజిస్ట్రేషన్ మరియు అధ్యయనం యొక్క ఫలితాల సమాచారం అందించాలని మంత్రిత్వ శాఖ కోరింది. ఈ సమస్యను సక్రమంగా పరిశీలించే వరకు కోవిడ్కు ఔషధాన్ని అందుబాటులోకి తెచ్చినట్టుగా చేస్తున్న వాదనలను ప్రకటించడం / ప్రచారం చేయడం ఆపాలని ఆయుష్ మంత్రిత్వ శాఖ కోరింది. కోవిడ్కు సంబంధించిన చికిత్స కోసం క్లెయిమ్ చేయబడిన ఆయుర్వేద ఔషధాల యొక్క లైసెన్స్ మరియు ఉత్పత్తి ఆమోదం వివరాలను తమకు అందించాలని ఉత్తరాఖండ్ ప్రభుత్వపు లైసెన్సింగ్ అథారిటీని కూడా మంత్రిత్వ శాఖ కోరింది.